Michael Faraday auhind
Michael Faraday auhind, ka Michael Faraday medal ja loeng, (inglise keeles Michael Faraday Prize) on iga-aastane teadusauhind, mida annab välja Londoni Kuninglik Selts alates 1986. aastast erakordselt heade saavutuste eest teaduskommunikatsiooni valdkonnas Suurbritannias. Auhind on nimetatud Michael Faraday järgi. Auhind koosneb medalist, 2500-naelasest auhinnarahast ja avalikust loengust.